இராம் சந்தர்

தோபி இராம் சந்தர் (Dhobi Ram Chander)  1947  ஆம் ஆண்டு நடைபெற்ற இந்தியா-பாக்கித்தான் போரின் போது மகாவீர் சக்ரா விருது பெற்ற ஒரு குடிமகன் ஆவார். மகாவீர் சக்ரா விருது பெற்ற இராணுவப் படைவீரர் அல்லாத இரண்டு குடிமக்களில் இவரும் ஒருவர் ஆவார்.

வாழ்க்கைக் குறிப்பு 
இராம் சந்தர் 1921 ஆம் ஆண்டு  பஞ்சாபின் சலந்தரில் உள்ள கோட் கிசன் சந்து பகுதியில் பாகிர் சந்துக்கு மகனாகப் பிறந்தார்.

இராணுவ வாழ்க்கை 
1947 ஆம் ஆண்டு மே மாதத்தில்  இந்திய இராணுவத்தின் மெட்ராசு பொறியியலாளர் குழுமத்தின் 14 ஆம் படைப்பிரிவின் பொறியியல் பிரிவில்  சந்தர் சேர்ந்தார். இந்திய இராணுவத்தில் ஒரு குடிமகனாகவும், தொழிலில் ஒரு சலவை செய்பவராகவும் இருந்தார்.

1947 ஆம் ஆண்டு டிசம்பர் மாதம் 18 ஆம் தேதியன்று ஆயுதப்படை அதிகாரி எஃப்.டி.டபிள்யூ பாலோனின் தலைமையில் சம்முவுக்குச் செல்லும் பாதுகாவல் குழுவின் ஒரு பகுதியாக சந்தர் இருந்தார். பாதுகாவல் குழு  பாம்ப்லாவை அடைந்தபோது, எதிரியால் ஒரு பாலத்தின் மேல் தளம்  அகற்றப்பட்டு சாலைத் தடை உருவாக்கப்பட்டிருந்தது. பாலம் தொடர்ச்சியான தீயில் இருந்தபோது, பாதுகாவல் தளபதிக்கு தளத்தை  மாற்ற சந்தர் உதவினார். அதிகாரி பாலோன் காயமடைந்தபோது, சந்தர்  அதிகாரியின் துப்பாக்கியை எடுத்து எதிரிகளை முன்னேற விடாமல்  வைத்திருக்க உதவினார். மேலும் எதிரிகளை சுட்டுவீழ்த்தி  ஐந்து முதல் ஆறு பேர் வரை உயிரிழப்புகளையும் ஏற்படுத்தினார். படையிலிருந்து தனியாகப் பிரிந்த நிலையில் காயம்பட்டு இரத்தம் இழந்துகொண்டிருந்த  இவருடைய அதிகாரி பாலோனுக்கு 13 கிலோமீட்டர் தொலைவிலுள்ள  படைப்பகுதிக்கு வர உதவினார்

இறப்பு 
இராம் சந்தர் 1998 ஆம் ஆண்டு இறந்தார்

மேற்கோள்கள் 

1998 இறப்புகள்
1921 பிறப்புகள்
மகாவீர் சக்கரம் விருது பெற்றவர்கள்